Diari Oficial de la Generalitat Valenciana


Sumari del DOGV 9137, del 28-07-2021 (2021/8101)

Extracte de la Resolució de 15 de julio de 2021, de la Universitat Miguel Hernández d'Elx, per la qual es publica la primera convocatòria del programa de mobilitat internacional «ERASMUS+» modalitat pràctiques, curs 2021-2022.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9137

Data del DOGV
:   28-07-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/8101


Data del document
:   15-07-2021

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * ajuda pública

Extracte de la Resolució de 15 de julio de 2021, de la Universitat Miguel Hernández d'Elx, per la qual es publica la primera convocatòria del programa de mobilitat internacional «ERASMUS+» modalitat pràctiques, curs 2021-2022. [2021/8101]  
BDNS (identif.): 575951.  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (http://www.pap.minhap.gob.es/bdnstrans):  
  
Primer. Beneficiaris  
Els sol·licitants han de reunir els requisits següents:  
1. Ser nacional o resident permanent en algun estat membre de la UE. Els sol·licitants han de posseir la nacionalitat d'un dels països participants en el programa, o de tercers països, i en aquest cas han d'acreditar que estan en possessió d'un permís vàlid per a residir a Espanya durant el període de realització de l'estada o ser considerats com a refugiats o apàtrides.  
2. Ser estudiant de la UMH durant el curs acadèmic de la sol·licitud i el del gaudi de l'ajuda, excepte els estudiants d'últim any de carrera que no cal que estiguen matriculats l'any de gaudi de l'ajuda.  
  
3. Haver superat, en el moment de la sol·licitud, un mínim de 60 crèdits del pla d'estudis conduent al títol per al qual sol·licita la mobilitat (els estudiants de màster i doctorat estan exempts d'aquest requisit).  
  
4. No haver sigut beneficiari amb anterioritat d'una beca Leonardo da Vinci de pràctiques a l'estranger o d'una mobilitat ERASMUS pràctiques o fins d'estudis de 12 mesos en el mateix cicle acadèmic.  
Per a la concessió de la plaça és requisit imprescindible presentar un certificat d'acceptació de l'empresa on es faran les pràctiques. Aquestes es realitzaran des de la resolució de la convocatòria fins al 30 maig del 2022.  
En cap cas poden obtindre la condició de beneficiàries les persones o entitats en què concórrega alguna de les circumstàncies previstes en l'article 13.2 de la Llei 38/2003 general de subvencions.  
  
Segon. Objecte  
La present convocatòria està destinada a seleccionar els estudiants de la UMH beneficiaris de les ajudes del programa «ERASMUS+» en la seua modalitat de pràctiques, per a realitzar un període de pràctiques en qualsevol mena d'organització, pública o privada situada en qualsevol dels països participants: 28 països membres de la UE; països de l'AELC (Associació Europea de Lliure Comerç) excepte Suïssa (http://ec.europa.eu/programmes/erasmus-plus/index\_en.htm) i l'EEE (Espai Econòmic Europeu): Islàndia, Liechtenstein i Noruega; països candidats a l'adhesió: República de Macedònia del Nord.  
  
Tercer. Bases reguladores  
https://boumh.umh.es/files/2021/07/RR\_03627\_2021.pdf  
  
Quarta. Quantia  
Depenent del país de destinació, les ajudes podran ser des de 400 a 500 euros.  
  
Cinqué. Termini de presentació de sol·licituds  
El termini per a presentació de sol·licituds s'iniciarà l'endemà de publicació en el Diari Oficial de la Generalitat Valenciana, i la finalització serà al cap de quinze dies hàbils a comptar de l'endemà de la data de publicació.  
  
Sisé. Altres dades  
El nombre d'ajudes estarà en tot cas supeditat a l'aprovació dels fons corresponents pel SEPIE. En cas de concedir-se un nombre superior d'ajudes, aquestes s'adjudicaran entre les sol·licituds rebudes fins a esgotar les ajudes atorgades a la UMH pel SEPIE.  
  
Elx, 15 de juliol de 2021.- El rector: Juan José Ruiz Martínez.